Βάσια Παναγοπούλου

Η Βάσια Παναγοπούλου (Μυτιλήνη, 6 Οκτωβρίου 1966) είναι Ελληνίδα ηθοποιός

 Βιογραφία 
Μόλις τελείωσε το σχολείο, μετακόμισε στην Αθήνα για να σπουδάσει υποκριτική. Είναι απόφοιτη της Δραματικής Σχολής Αθηνών του Γιώργου Θεοδοσιάδη (1985).

H πρώτη της εμφάνιση στο θέατρο ήταν στο έργο "Και τώρα πάλι ...αμόκ". Ακολούθησε το "Καρυδιές στην πέτρινη γη" του Ε. Αβέρωφ-Τοσίτσα. Στη συνέχεια κυρίως ως θιασάρχης, πρωταγωνίστησε στα έργα: “Χειροκροτήματα” της Μαίρης Ορ (Εύα, σκην. Μίνως Βολανάκης, θέατρο Αλίκη), “Το τραγούδι μας”  του Κηθ Γουοτερχάουζ (Άντζι, σκην. Νεντ Σέρινγκ, θέατρο Μουσούρη), “Το νου σου στην Αμέλια” του Ζωρζ Φεντώ (Αμέλια, σκην. Γώργος Κιμούλης, θέατρο Μουσούρη), “Δε θα τα πάρεις μαζί σου” των Μος Χαρτ – Τζώρτζ Κάουφμαν (Άλις, σκην. Πέρης Μιχαηλίδης, θέατρο Ιλίσια), “Χορεύοντας στη Λουνάσα” του Μπράιαν Φρίελ (Κρις, σκην. Γιώργος Θεοδοσιάδης, θέατρο Βικτώρια), “Οι αθεράπευτοι” του Κρίστοφερ Ντουράνγκ (Προύντενς, σκην. Πέρης Μιχαηλίδης, θέατρο Ακάδημος), “Κι εγώ σ’αγαπώ” του Νταγκ Λούσι (Ρος, σκην. Πέρης Μιχαηλίδης, θέατρο Αχίλλειον), “Φήμες” του Νιλ Σάιμον (Κρις, σκην. Πέρης Μιχαηλίδης, θέατρο Γκλόρια) και στο “Επάγγελμα της κυρίας Γουόρεν” (Βίβη Γουόρεν, σκην. Ανδρέας Βουτσινάς, θέατρο Ορφέας). Έχει σκηνοθετήσει πλήθος θεατρικών έργων, όπως το "Δρόμος Μακρύς", το "Ημερολόγιο της Άννας Φράνκ", το "Χαμάμ Γυναικών". Ενώ έχει μεταφράσει πλήθος έργων όπως "Το τραγούδι μας", το "Corpus Christi", το "Bam Bam", το "Πετάει Πετάει" και τις " Φήμες".

Συνεργάστηκε με το Κρατικό Θέατρο Βορείου Ελλάδος στην τριλογία "Το πένθος ταιριάζει στην Ηλέκτρα του Ευγένιου Ο'Νηλ. Στον κινηματογράφο έπαιξε, μεταξύ άλλων, στις ταινίες "Ο Μελισσοκόμος" και "Το μετέωρο βήμα του πελαργού" του Θεόδωρου Αγγελόπουλου κ.ά.

Πρωταγωνίστησε στις τηλεοπτικές σειρές: "Το πάθος", "Τα λιονταράκια του κυρ Ηλία", "Το κεφάλι της γάτας", "Το θέατρο της Δευτέρας", "Δίψα", "Μαύρη Χρυσαλίδα", "Οι τελευταίοι εγγονοί", "Επιθυμίες", "Μια αγάπη μια ζωή", "Έρωτας", "Κάρμα" κ.ά.

Από το 2009 είναι καλλιτεχνική διευθύντρια της Θεατρικής Σκηνής Ανδρέας Βουτσινάς.

Από το 2012 είναι ιδιοκτήτρια του Πολυχώρου και Θεάτρου Χυτήριο αλλά και του Θεάτρου Alhambra. Γι' αυτό έχει ασχοληθεί πολλά χρόνια με τις θεατρικές επιχειρήσεις.

Επίσης, είναι κήρυκας Εθελοντισμού για τα Special Olympics Hellas 2011.

Υπήρξε σύζυγος του σκηνοθέτη Απόστολου Δοξιάδη, με τον οποίο απέκτησε μία κόρη και του τηλεοπτικού επιχειρηματία Θεοφάνη Συναδινού, με τον οποίο απέκτησε δύο παιδιά.

Ταινίες
ΈτοςΤίτλος Ρόλος1982Ο ζιγκολό της Αθήνας κοπέλα στο ασανσέρ1983Τα βαποράκια ΣοφίαΠροσοχή κίνδυνοςΓρανίτα από μελάνι 1984Όταν οι ρόδες χορεύουν Ειρήνη1985Σούπερ λύκειο: Άκρως κουφό και παλαβό Χρόνη1986Ο μελισσοκόμοςΗ Νάνσυ και τα κόλπα τηςΠεράστε φιλήστε τελειώσατε Καίτη1987ΤεριρέμΜαρίαΟ υπνοβάτης1988Τοπίο στην ομίχλη1989Μ' αγαπάς; 

Παραπομπές

Εξωτερικοί σύνδεσμοι
 Φωτογραφικό Υλικό - Έργα


Κατηγορία:Ηθοποιοί-επέκταση
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου